Source: https://eur-lex.europa.eu/legal-content/FI/TXT/?uri=OJ:L:2018:209:FULL
Timestamp: 2019-05-24 13:48:33+00:00
Document Index: 14898089

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

EUR-Lex - L:2018:209:FULL - EN - EUR-Lex
EUR-Lex - L:2018:209:FULL - EN
Document L:2018:209:FULL
Euroopan unionin virallinen lehti, L 209, 20. elokuuta 2018
Official Journal of the European Union, L 209, 20 August 2018
20. elokuu 2018
Jäsenvaltioiden hallitusten edustajien päätös (EU, Euratom) 2018/1150, annettu 25 päivänä heinäkuuta 2018, unionin tuomioistuimen tuomarin nimittämisestä
Euroopan keskuspankin suuntaviivat (EU) 2018/1151, annettu 2 päivänä elokuuta 2018, ulkomaisia tilastoja koskevista Euroopan keskuspankin tilastovaatimuksista annettujen suuntaviivojen EKP/2011/23 muuttamisesta (EKP/2018/19)
JÄSENVALTIOIDEN HALLITUSTEN EDUSTAJIEN PÄÄTÖS (EU, Euratom) 2018/1150,
annettu 25 päivänä heinäkuuta 2018,
unionin tuomioistuimen tuomarin nimittämisestä
EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
ottavat huomioon Euroopan unionista tehdyn sopimuksen ja erityisesti sen 19 artiklan,
ottavat huomioon Euroopan unionin toiminnasta tehdyn sopimuksen ja erityisesti sen 253 ja 255 artiklan,
ottavat huomioon Euroopan atomienergiayhteisön perustamissopimuksen ja erityisesti sen 106 A artiklan 1 kohdan,
Unionin tuomioistuimen neljäntoista tuomarin ja viiden julkisasiamiehen toimikausi päättyy 6 päivänä lokakuuta 2018. Nimitykset näihin paikkoihin olisi tehtävä 7 päivänä lokakuuta 2018 alkavaksi kaudeksi.
Tuomareiden ja julkisasiamiesten toimikausi kestää kuusi vuotta.
Nuno José CARDOSO DA SILVA PIÇARRAa on ehdotettu unionin tuomioistuimen tuomariksi.
Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa Nuno José CARDOSO DA SILVA PIÇARRAn soveltuvuudesta unionin tuomioistuimen tuomarin tehtäviin,
Nimitetään Nuno José CARDOSO DA SILVA PIÇARRA unionin tuomioistuimen tuomariksi 7 päivänä lokakuuta 2018 alkavaksi ja 6 päivänä lokakuuta 2024 päättyväksi kaudeksi.
Tehty Brysselissä 25 päivänä heinäkuuta 2018.
N. MARSCHIK
L 209/2
EUROOPAN KESKUSPANKIN SUUNTAVIIVAT (EU) 2018/1151,
annettu 2 päivänä elokuuta 2018,
ulkomaisia tilastoja koskevista Euroopan keskuspankin tilastovaatimuksista annettujen suuntaviivojen EKP/2011/23 muuttamisesta (EKP/2018/19)
ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1, 3.3, 5.1, 12.1, 14.3 ja 16 artiklan,
ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/98 (1) ja erityisesti sen 4 artiklan,
Koska rahapolitiikkaa ja rahoitusvakautta palvelevan analyysin tarve on rahoitus- ja talouskriisistä, globalisaation seurauksista (esim. rahoitusjärjestelyt sekä ylikansallisten yhteisöjen lisääntynyt monimutkaisuus) ja rahoitusalan innovaatioista johtuen lisääntynyt, maksutasetta ja ulkomaista varallisuusasemaa koskevia tilastoja olisi parannettava entisestään. Lisäksi neljännesvuosittaisten maksutasetietojen, ulkomaista varallisuusasemaa koskevien tilastojen ja kansallista tilinpitoa (myös sektoritasolla) koskevien tilastojen välistä integraatioita olisi tiivistettävä.
Vaikka yrityssektori on hyvin tärkeä talouden kannalta, sitä ei ole erikseen eritelty suuntaviivoissa EKP/2011/23 (2). Lisäksi muiden kuin rahalaitosten alasektorin merkitys talouden rahoittajana on kasvussa, minkä vuoksi tällaisten tietojen kerääminen on entistä tärkeämpää avoimuussyistä sekä rahoitus- ja talousanalyysin parantamiseksi.
Globalisaation ja rahoitusmarkkinoiden integraation vuoksi valuuttakurssiriskit ja valuuttaepätasapainot ovat yhä merkityksellisempiä, kuten G20-ryhmä on todennut tietoaukkoja koskevan aloitteensa yhteydessä. Jotta päästäisiin lähemmäs tavoitetta ymmärtää näitä riskejä paremmin ja jotta saataisiin selkeämpi kuva siitä, miten keskeisten valuuttojen suhteellinen merkitys kehittyy, kattavat tiedot ulkomaisen varallisuusaseman nimellisvaluutoista olisi raportoitava neljännesvuosittain.
Euroalueen ja sen pääkauppakumppaneiden kahdenvälisten taloustoimien ja ulkomaisten varallisuusasemien perusteellisen analyysin mahdollistamiseksi on syytä parantaa maantieteellistä erittelyä siten, että kaikki G20-maat yksilöidään erikseen. Myös tietojen laatuun liittyvät syyt, esimerkiksi kahdenvälisten poikkeavuuksien analyysi, vaatii kaikkien jäsenvaltioiden osalta kahdenvälisiä taloustoimia ja positioita koskevien tietojen keräämistä kuukausittain.
Maksutasetta ja ulkomaista varallisuusasemaa koskevien tilastojen sekä kansallista tilinpitoa (myös sektoritasolla) koskevien tilastojen yhdenmukaisuudella on erittäin tärkeä merkitys tietojen laadun parantamisessa. Näiden tietoaineistojen kokoamisessa käytetään yhtenäistä metodologiaa, ja näistä kahdesta eri tilastokokonaisuudesta peräisin olevia tietoja yhdistetään usein analyysitarkoituksia varten. Sen varmistamiseksi, että nämä kaksi tietoaineistoa voidaan yhdistää tarkasti, maksutasetta ja ulkomaista varallisuusasemaa koskevissa tilastoissa on oltava riittävän yksityiskohtaisia instrumentin tyypin mukaan eriteltyjä tietoja.
Kun näiden uusien tietovaatimusten osalta kootaan ja annetaan euroalueen aggregaattitietoja, olisi samanaikaisesti annettava vastaavat kattavat kansalliset tiedot, jotta mahdollistetaan tietojen mielekäs maidenvälinen analyysi. Julkaistavien kansallisten tietoaineistojen ei tulisi sisältää tietoja, jotka ovat asetuksen (EY) N:o 2533/98 luottamuksellisia.
Kansallisilla keskuspankeilla on oltava riittävästi aikaa tehdä tarvittavat muutokset kansallisiin tiedonkeruumenetelmiin; näin ollen niiden on noudatettava näitä suuntaviivoja 1 päivästä maaliskuuta 2021.
Tästä syystä suuntaviivoja EKP/2011/23 olisi muutettava vastaavasti,
Muutetaan suuntaviivoja EKP/2011/23 seuraavasti:
korvataan 1 artiklan 17 alakohta seuraavasti:
”julkaistavilla kansallisilla tietoaineistoilla” liitteen II taulukoissa 2 ja 4 olevissa sarakkeissa sanojen ”julkaistava alaerä” alla yksilöityjä kansallisia sarjoja, jotka ovat liitteen II taulukoissa 2 ja 4 olevissa muissa sarakkeissa esitettyjen tietojen alaeriä ja jotka eivät ole asetuksen (EY) N:o 2533/98 mukaisesti luottamuksellisia tietoja.”;
poistetaan 2 artiklan 1a kohta;
korvataan 3 a artiklan 1 kohta seuraavasti:
”1. EKP toimittaa kansallisille keskuspankeille julkaisemansa euroalueen aggregaatit sekä julkaistavat kansalliset tietoaineistot.”;
”1. Kansallisten keskuspankkien on, tarvittaessa yhteistyössä 4 artiklassa mainittujen muiden toimivaltaisten viranomaisten kanssa, valvottava ja arvioitava EKP:lle toimitettavien tilastotietojen laatua, sanotun kuitenkaan rajoittamatta liitteessä V määriteltyjä EKP:n valvontatehtäviä. EKP arvioi tällaisia tietoja samalla tavoin ja oikea-aikaisesti. EKP:n johtokunta esittää EKP:n neuvostolle vuosittain kertomuksen tietojen laadusta ja julkaisee sen.”;
”3. Jos tiettyä erää koskevat tiedot liitteen II taulukoissa 1–5 ovat euroalueen ja kansallisten tilastojen kannalta suuruusluokaltaan merkityksettömiä tai jos kyseistä erää koskevia tietoja ei voida kerätä kohtuullisin kustannuksin, kyseisistä tiedoista voidaan toimittaa luotettaviin tilastointimenetelmiin perustuvat parhaimmat arviot edellyttäen, ettei tämä heikennä tilastojen analyyttistä arvoa. Tiedot voidaan toimittaa parhaan arvion periaatteen mukaan myös seuraavien liitteessä II olevien taulukoiden 1, 2, 4 ja 6 erittelyjen osalta:
suorista sijoituksista ja muista sijoituksista saatujen ensitulojen alaerät;
muiden ensitulojen ja tulojen uudelleenjaon alaerät;
pääomansiirtojen alaerät pääomataseessa;
johdannaisvelkojen maantieteellinen erittely;
uudelleensijoitetut voittotulot ilman ISIN-koodia olevista sijoitusrahastojen osuuksista;
sijoitustulot ilman ISIN-koodillisten sijoitusrahastojen osuuksista (kunnes katsotaan, että tämä erä voidaan tarkoituksenmukaisesti johtaa keskitetystä arvopaperitietokannasta (CSDB));
setelien rajat ylittävien kuljetusten erittely yksikköarvon mukaan;
virtojen ja kantojen sektorierittely erässä ”käteisraha ja talletukset” (varat) ”muiden sektorien” osalta;
ulkomaisen varallisuusaseman erittely nimellisvaluutan ja jäljellä olevan maturiteetin mukaan.”
Muutetaan liitteitä I ja II näiden suuntaviivojen liitteen mukaisesti.
Voimaantulo ja täytäntöönpano
1. Nämä suuntaviivat tulevat voimaan päivänä, jona ne annetaan tiedoksi niiden jäsenvaltioiden kansallisille keskuspankeille, joiden rahayksikkö on euro.
2. Eurojärjestelmän keskuspankit noudattavat näitä suuntaviivoja 1 päivästä maaliskuuta 2021.
Nämä suuntaviivat on osoitettu kaikille eurojärjestelmän keskuspankeille.
Annettu Frankfurt am Mainissa 2 päivänä elokuuta 2018.
EKP:n neuvoston puolesta
(1) EYVL L 318, 27.11.1998, s. 8.
(2) Suuntaviivat 2012/120/EU, annettu 9 päivänä joulukuuta 2011, ulkomaisia tilastoja koskevista Euroopan keskuspankin tilastovaatimuksista (EKP/2011/23) (EUVL L 65, 3.3.2012, s. 1).
Muutetaan suuntaviivojen EKP/2011/23 liitteet I ja II seuraavasti:
”1. Maksutasetilastot
Euroopan keskuspankki (EKP) edellyttää, että maksutasetilastotiedot toimitetaan kahdella eri raportointitiheydellä eli kuukausittain ja neljännesvuosittain vastaavanpituisilta kalenterijaksoilta. Vuositason tiedot kootaan laskemalla yhteen jäsenvaltioiden kyseiseltä vuodelta ilmoittamat neljännesvuositason tiedot. Maksutasetilastojen on oltava mahdollisimman yhdenmukaisia rahapolitiikan harjoittamista varten toimitettavien muiden tilastotietojen kanssa – tällaisia tilastotietoja ovat erityisesti neljännesvuosittainen kansatalouden tilinpito (ml. sektoreittain) ja kuukausittaiset raha- ja pankkitilastot.
1.1 Kuukausittaiset maksutasetilastot
Tavoitteena on laatia euroalueen kuukausittainen maksutase, josta ilmenevät tärkeimmät rahatalouden tilaan ja valuuttamarkkinoihin vaikuttavat erät (ks. liitteessä II oleva taulukko 1).
On tärkeää, että tilastotiedot soveltuvat käytettäviksi euroalueen maksutaseen laskennassa.
Koska kuukausittaisten maksutasetietojen toimitusaika on lyhyt ja tiedot ovat hyvin pitkälle aggregoituja ja koska tietoja käytetään rahapolitiikan harjoittamisessa ja valuuttaoperaatioissa, EKP sallii pakottavissa tapauksissa joitakin poikkeamia kansainvälisistä suosituksista (ks. 2 artiklan 4 kohta). Kirjaamiskäytännön ei tarvitse olla täysin suoriteperusteinen. Jos muunlaisia tietoja ei voida toimittaa määräajan kuluessa, EKP hyväksyy myös arvioidut tai alustavat tiedot, edellyttäen etteivät ne poikkea merkittävästi kansallisista standardeista ja että tällaisten arvioitujen tai alustavien tietojen toimittamisella varmistetaan tietojen riittävä laatu.
Kussakin pääerässä vaaditaan taloustoimien erittely varoihin ja velkoihin (tai vaihtotaseen erien osalta tuloihin ja menoihin). Yleisesti ottaen tästä seuraa, että kansallisten keskuspankkien on eriteltävä kansainväliset taloustoimet niihin, jotka kohdistuvat muissa euroalueen jäsenvaltioissa oleviin, ja niihin, jotka kohdistuvat euroalueen ulkopuolella oleviin. Kansallisten keskuspankkien on tehtävä nämä erittelyt yhdenmukaisella tavalla.
Kun euroalueen jäsenvaltioiden määrässä tapahtuu muutoksia, kansallisten keskuspankkien on muutettava euroalueen maiden kokoonpanon määritelmää siitä päivästä lukien, jona muutos tapahtuu. Euroalueen aikaisempien ja uusien jäsenvaltioiden kansallisilta keskuspankeilta pyydetään niiden luotettavimmat arviot laajentunutta euroaluetta koskevista historiatiedoista.
Jotta euroalueen arvopaperisijoituksia koskevien kuukausittaisten tietojen aggregointi olisi mielekästä, on erotettava toisistaan euroalueella olevien liikkeeseen laskemia arvopapereita koskevat taloustoimet ja euroalueen ulkopuolella olevien liikkeeseen laskemia arvopapereita koskevat taloustoimet. Euroalueen arvopaperisaamisissa nettomääräisiä taloustoimia koskevat tilastot laaditaan laskemalla yhteen euroalueen ulkopuolella olevien liikkeeseen laskemia arvopapereita koskevat ilmoitetut nettomääräiset taloustoimet. Euroalueen arvopaperiveloissa nettomääräiset taloustoimet laaditaan laskemalla yhteen kotimaisten velkojen yhteismäärään liittyvät nettomääräiset taloustoimet ja euroalueella olevien liikkeeseen laskemiin ja ostamiin arvopapereihin liittyvät nettomääräiset taloustoimet.
Arvopaperisijoitustuloihin sovelletaan vastaavia raportointivaatimuksia ja aggregaattien laatimismenetelmää.
Maksutasetilastojen rahataloudellisen esityksen laatimista varten kansallisten keskuspankkien edellytetään toimittavan tiedot eriteltyinä institutionaalisen sektorin mukaan. Kuukausittaisen maksutaseen yhteydessä käytetään seuraavaa sektorikohtaista erittelyä:
suorat sijoitukset: a) talletuksia vastaanottavat yhteisöt, muut kuin keskuspankki; b) rahamarkkinarahastot; c) julkisyhteisöt; d) muut sektorit,
arvopaperisaamiset ja muut sijoitukset: a) keskuspankki; b) talletuksia vastaanottavat yhteisöt, muut kuin keskuspankki; c) rahamarkkinarahastot; d) julkisyhteisöt; e) muut sektorit.
Kansallisten keskuspankkien edellytetään sellaista maksutaseen sektorikohtaista erittelyä varten, joka mahdollistaa maksutaseen rahataloudellisen esityksen laatimisen, toimittavan tiedot euroalueella olevien liikkeeseen laskemien arvopaperisijoitusten nettomääräisistä taloustoimista eriteltyinä sen institutionaalisen sektorin mukaan, johon liikkeeseenlaskija kuuluu. Lisäksi arvopaperivelat eritellään kotimaisen liikkeeseenlaskijan institutionaalisen sektorin mukaan.
Euroalueen arvopaperivelkoja koskeviin nettomääräisiin taloustoimiin liittyvät sektoreittain eritellyt tilastot laaditaan tämän jälkeen laskemalla yhteen asianomaisten sektorien kotimaiset yhteenlasketut velat nettomääräisinä ja vastaavat euroalueella olevien liikkeeseen laskemien ja ostamien arvopapereiden taloustoimet nettomääräisinä.
Kansalliset keskuspankit (ja tarvittaessa muut toimivaltaiset viranomaiset) keräävät tietoja arvopaperisijoituksista noudattaen yhtä niistä malleista, jotka esitetään liitteessä VI olevassa taulukossa.
1.2 Neljännesvuosittaiset maksutasetilastot
Euroalueen neljännesvuosittaisen maksutaseen tarkoituksena on antaa yksityiskohtaisempia tietoja kansainvälisten taloustoimien tarkempaa analyysiä varten. Myös eri maiden talouden yksityiskohtainen seuranta perustuu neljännesvuosittaisiin maksutasetietoihin.
Näistä tilastoista saadaan tietoja erityisesti euroalueen sektorikohtaisen taseen ja rahoitustaseen laatimista sekä Euroopan komission (Eurostat) kanssa yhteistyössä julkaistavaa unionin/euroalueen maksutasetta varten.
Neljännesvuosittaiset maksutasetilastot ovat mahdollisimman tarkoin kansainvälisten suositusten mukaisia (ks. 2 artiklan 4 kohta). Vaadittava neljännesvuosittaisten maksutasetilastotietojen erittely on esitetty liitteen II taulukossa 2. Pääomansiirtoja ja rahoitustasetta koskevat yhdenmukaistetut käsitteet ja määritelmät on esitetty liitteessä III.
Neljännesvuosittaisen vaihtotaseen erittely on samankaltainen kuin kuukausittaisen vaihtotaseen. Tulot on tarpeen eritellä tarkemmin neljännesvuosittain.
Rahoitustaseessa EKP noudattaa muiden sijoitusten erän osalta Kansainvälisen valuuttarahaston (IMF) maksutasetta ja ulkomaista varallisuutta koskevan käsikirjan kuudennen painoksen (Balance of Payments and International Investment Position Manual, jäljempänä BPM6) vaatimuksia. Erittelyjen esitystavassa on yksi eroavaisuus (sektori on etusijalla). Tämä sektorierittely on yksityiskohtaisempi mutta vastaa kuitenkin BPM6:ssä sovellettua erittelyä, jossa instrumentit ovat etusijalla. Käteisraha ja talletukset erotetaan lainoista ja muista sijoituksista, kuten BPM6:n esitystavassa.
Kansallisten keskuspankkien edellytetään erittelevän euroalueen jäsenvaltioihin kohdistuvat taloustoimet ja kaikki muut kansainväliset taloustoimet. Euroalueen arvopaperisaamisissa nettomääräisiä taloustoimia koskevat tilastot laaditaan laskemalla yhteen euroalueen ulkopuolella olevien liikkeeseen laskemia arvopapereita koskevat ilmoitetut nettomääräiset taloustoimet. Euroalueen arvopaperiveloissa nettomääräiset taloustoimet laaditaan laskemalla yhteen kotimaisten velkojen yhteismäärään liittyvät nettomääräiset taloustoimet ja euroalueella olevien liikkeeseen laskemiin ja ostamiin arvopapereihin liittyvät nettomääräiset taloustoimet.
Kansallisten keskuspankkien on lisäksi toimitettava institutionaalisen sektorin mukaan eritellyt neljännesvuosittaiset tiedot. Tämä tietovaatimus on IMF:n standardijaottelua yksityiskohtaisempi. Kansallisten keskuspankkien on toimitettava neljännesvuosittaiset tiedot seuraavien sektoreiden osalta: a) keskuspankit, b) talletuksia vastaanottavat yhteisöt, muut kuin keskuspankki, c) rahamarkkinarahastot, d) julkisyhteisöt, e) muut sijoitusrahastot kuin rahamarkkinarahastot, f) vakuutuslaitokset ja eläkerahastot, g) muut rahoituslaitokset, h) yritykset, ja i) kotitaloudet ja kotitalouksia palvelevat voittoa tavoittelemattomat yhteisöt.
Neljännesvuosittaisia tietoja koskevat vaatimukset ovat samat kuin kuukausittaisen maksutaseen osalta laadittaessa euroalueen arvopaperivelkoihin liittyviä nettomääräisiä taloustoimia koskevia tilastoja euroalueella olevien liikkeeseenlaskijoiden sektorin mukaan.
Kansantalouden tilinpitojärjestelmän mukaisesti BPM6:ssä suositellaan, että korot kirjattaisiin suoriteperusteisesti. Tämän suosituksen noudattaminen vaikuttaa sekä vaihtotaseeseen (sijoitustuloihin) että rahoitustaseeseen.”;
”3. Ulkomainen varallisuusasema
Ulkomainen varallisuusasema on koko euroalueen ulkomaisia saamisia ja velkoja koskeva laskelma rahapolitiikan ja valuuttamarkkinoiden analysointia varten. Sen avulla voidaan erityisesti arvioida jäsenvaltioiden ulkoista haavoittuvuutta sekä seurata niiden likvidien varojen kehitystä, jotka ovat rahaa hallussaan pitävän sektorin hallussa ulkomailla. Näillä tilastotiedoilla on keskeinen asema ulkomaita koskevan tilin laatimisessa euroalueen neljännesvuosittaisessa rahoitustilinpidossa. Myös eri maiden talouden yksityiskohtainen seuranta – myös makrotalouden epätasapainoa koskevan komission menettelyn (*1) puitteissa – perustuu neljännesvuosittaisiin ulkomaista varallisuusasemaa koskeviin tilastoihin.
Kansalliset keskuspankit toimittavat neljännesvuosittain ulkomaista varallisuusasemaa varten tilastojakson lopun kantatiedot sekä valuuttakurssien tai muiden hintojen muutoksista johtuvia arvostusmuutoksia koskevat tiedot.
Ulkomaista varallisuusasemaa koskevat tilastotiedot ovat mahdollisimman tarkoin kansainvälisten suositusten mukaisia (ks. 2 artiklan 4 kohta). EKP laskee koko euroalueen ulkomaisen varallisuusaseman kokonaisuutena. Euroalueen ulkomaisen varallisuusaseman erittely on esitetty liitteessä II olevassa taulukossa 4.
Ulkomainen varallisuusasema osoittaa kantatiedot tarkasteluajanjakson lopussa arvostettuna jakson lopun hintoihin. Kantojen arvon muutokset voivat johtua seuraavista seikoista. Ensinnäkin osa kantojen arvon muutoksesta tarkasteluajanjaksona johtuu taloustoimista, jotka on kirjattu maksutaseeseen. Toiseksi osa jakson alun ja lopun välisistä kantatietojen muutoksista johtuu saamisten ja velkojen hintojen muutoksesta. Kolmanneksi, jos kannat on kirjattu muiden valuuttojen kuin ulkomaisen varallisuusaseman laadinnassa käytetyn valuutan määräisinä, myös valuuttakurssien muutokset muihin valuuttoihin nähden vaikuttavat näiden kantojen arvoon. Muista kuin edellä mainituista syistä johtuvia muutoksia pidetään jakson aikana tapahtuneina muina volyymin muutoksina.
Euroalueen virta- ja kantatietojen asianmukainen yhteensovittaminen edellyttää, että hinnoista, valuuttakurssien muutoksista ja muista arvostuseristä johtuvat volyymin muutokset esitetään erikseen.
Ulkomaisen varallisuusaseman sisällön olisi vastattava mahdollisimman tarkoin neljännesvuosittaisen maksutaseen virtatietoja. Käsitteet, määritelmät ja erittelyt ovat niin ikään vastaavanlaiset kuin neljännesvuosittaisessa maksutaseessa.
Ulkomaista varallisuusasemaa koskevien tietojen pitäisi mahdollisimman pitkälle vastata muita tilastoja, erityisesti raha- ja pankkitilastoja sekä rahoitustilinpitoa.
Kuukausittaisen ja neljännesvuosittaisen maksutaseen osalta, kansallisten keskuspankkien edellytetään ulkomaista varallisuusasemaa koskevissa tilastoissa erittelevän toisistaan yhtäältä saamiset ja velat, joissa vastapuolena on toisen euroalueen jäsenvaltion kotimainen yksikkö, ja toisaalta muut kansainväliset saamiset ja velat. Arvopaperisijoitusten osalta edellytetään erittelyä hallussa oleviin euroalueella olevien liikkeeseen laskemiin arvopapereihin ja hallussa oleviin euroalueen ulkopuolella olevien liikkeeseen laskemiin arvopapereihin. Euroalueen arvopaperinettosaamisia koskevat tilastot laaditaan aggregoimalla ilmoitetut euroalueen ulkopuolella olevien liikkeeseen laskemiin arvopapereihin liittyvät saamiset. Euroalueen arvopaperinettovelkoja koskevat tilastot laaditaan aggregoimalla kotimaiset yhteenlasketut velat ja hallussa olevat euroalueella olevien liikkeeseen laskemat ja ostamat arvopaperit.
Arvopaperisaamiset ja -velat ulkomaisessa varallisuusasemassa laaditaan yksinomaan kantatiedoista.
Kansalliset keskuspankit (ja tarvittaessa muut tilastoviranomaiset) keräävät vähintään neljännesvuosittaiset arvopaperilajikohtaiset kantatiedot saamisista ja veloista noudattaen yhtä niistä malleista, jotka on esitetty liitteessä VI olevassa taulukossa.
(*1) Euroopan parlamentin ja neuvoston asetus (EU) N:o 1174/2011, annettu 16 päivänä marraskuuta 2011, täytäntöönpanotoimista liiallisen makrotalouden epätasapainon korjaamiseksi euroalueella (EUVL L 306, 23.11.2011, s. 8), ja Euroopan parlamentin ja neuvoston asetus (EU) N:o 1176/2011, annettu 16 päivänä marraskuuta 2011, makrotalouden epätasapainon ennalta ehkäisemisestä ja korjaamisesta (EUVL L 306, 23.11.2011, s. 25).”;"
Korvataan taulukko 2 seuraavasti:
Neljännesvuosittainen maksutase
Julkaistava alaerä
Vakuutta koskevat tiedot
Vaihtotase (1)
Geo 4d (2)
Tavanomainen tavarakauppa maksutaseen mukaan
Välityskaupan kohteena olevien tavaroiden nettovienti
Välityskaupan kohteena olevien tavaroiden ostot (negatiivinen tulo)
Välityskaupan kohteena olevien tavaroiden myynnit
Ei-monetaarinen kulta
Tuotteistaminen – kauttakulkukauppaan rinnastettavan toiminnan oikaisu
Huolto- ja korjauspalvelut, muualle luokittelemattomat
Rahoituspalvelut, joista peritään maksu sekä muut rahoituspalvelut
Välilliset rahoituspalvelut (FISIM)
Henkisen omaisuuden käytöstä perityt maksut, muualle luokittelemattomat
Televiestintä-, tietojenkäsittely- ja tietopalvelut
Asiantuntijoiden ja liikehallinnon konsulttipalvelut
Tekniset, kaupankäyntiin liittyvät ja muut liike-elämän palvelut
Virkistys-, kulttuuri- ja vapaa-ajan palvelut
Julkisyhteisöjen tuottamat tavarat ja tarjoamat palvelut, muualle luokittelemattomat
Ensitulo
Sijoitustulo
Kotimaisen sektorin mukaan (sektori 2d) (3)
Oma pääoma (osingot ja uudelleensijoitetut voitot)
Suorien sijoitusten kohteena olevassa yrityksessä
Suorassa sijoittajassa (käänteinen sijoitus)
Sisaryritysten välillä
Kotimaisen sektorin mukaan (sektori 2)
joista: uudelleensijoitetut voitot
Velkapaperit
joista: korko välillisille rahoituspalveluille (FISIM)
joista: korko
Osakkeet ja sijoitusrahasto-osuudet
Liikkeeseenlaskijan kotimaisen sektorin mukaan (sektori 2)
Sijoitusrahasto-osuudet
Uudelleensijoitetut voitot
Yritystulon otot yritysmäisistä yhteisöistä
joista: korko erityisille nosto-oikeuksille (SDR)
Vakuutuksenottajien sijoitustulot vakuutus-, eläke- ja standarditakausvastuista
Muu ensitulo
Tuotannon ja tuonnin verot
Geo 3, unionin toimielimet
Tuoteverot
Muut tuotantoverot
Tuotetukipalkkiot
Muut tukipalkkiot
Luonnonvaran vuokrat
Muut sektorit
Tulojen uudelleenjako
Tulo-, varallisuus- ym. juoksevat verot
Tulonsiirrot kansainväliseen yhteistyöhön
Muut sekalaiset tulonsiirrot
Arvonlisäveroon ja bruttokansantuloon (BKTL) perustuva oma vara
Unionin toimielimet
Vahinkovakuutusmaksut, netto
Vahinkovakuutuskorvaukset
joista: henkilökohtaiset tulonsiirrot (kotimaisten ja ulkomaisten kotitalouksien välillä)
joista: palkansaajien rahalähetykset
Eläkeoikeuksien muutoksen oikaisu
Pääomatase
Valmistamattomien muiden kuin rahoitusvarojen bruttohankinnat/vähennykset
Pääomaverot
Investointiavustukset
Muut pääomansiirrot
joista: velan anteeksianto
Rahoitusvarojen nettohankinta
Velkojen nettohankinta
Geo 2 (4)
Kotimaisen sektorin mukaan (sektori 2d)
Noteeratut osakkeet
Noteeraamattomat osakkeet ja osuudet
Kauppaluotot ja ennakot
Muut velkainstrumentit
Noteeraamattomat osakkeet
Johdannaiset (pl. valuuttavarantoon kuuluvat) ja työsuhdeoptiot
Kotimaisen sektorin mukaan (sektori 2r)
Muu pääoma
Käteisraha ja talletukset
joista: eurovaluutta
joista: eurojärjestelmän sisäiset saamiset/velat
Vakuutus-, eläke- ja standarditakausvastuut
joista: yritykset
Erityiset nosto-oikeudet (SDR)
Tasapainoerät
Tavaroiden ja palveluiden tase
Nettoluotonanto (+)/Nettoluotonotto (–) (Vaihtotase ja pääomatase yhteensä)
Nettoluotonanto (+)/Nettoluotonotto (–) (rahoitustase)
Virheelliset ja tunnistamattomat erät, netto
Suorat sijoitukset (uudistettu suuntaperiaate)
Ulkomaille suuntautuvat
Kotimaahan suuntautuvat
Rahoitustaloustoimet
Käsitteitä ja määritelmiä on täsmennetty liitteessä III.
Vaadittujen maantieteellisten erittelyjen yksityiskohdat on täsmennetty taulukossa 7.
Vaadittujen sektorikohtaisten erittelyjen yksityiskohdat on täsmennetty taulukossa 8.
Ml. johdannaisten nettomääräiset taloustoimet (rahoitusvarojen nettohankinta miinus velkojen nettohankinta).”
Poistetaan taulukko 2A.
Korvataan taulukko 4 seuraavasti:
”Taulukko 4
Neljännesvuosittainen ulkomainen varallisuusasema
Varat (/ulkomaille suuntautuvat)
Velat (/kotimaahan suuntautuvat)
Valuuttakurssimuutoksista johtuvat arvostusmuutokset
Muista hintamuutoksista johtuvat uudelleenarvostukset
Rahoitustase (1)
Geo1 (5)
Kauppaluotot
Nimellisvaluutta (valuutta 1) (4)
Nimellisvaluutta (valuutta 1)
Jäljellä oleva maturiteetti enintään vuosi
Jäljellä oleva maturiteetti vähintään vuosi
Rahoitustase yhteensä (pl. valuuttavaranto sekä johdannaiset ja työsuhdeoptiot)
Muut sijoitusrahastot kuin rahamarkkinarahastot
Kotitaloudet ja kotitalouksia palvelevat voittoa tavoittelemattomat yhteisöt
Ulkomainen velka
Ulkomainen bruttovelka
Ulkomainen nettovelka
Poistetaan taulukko 4A.
Korvataan taulukko 7 seuraavasti:
”Taulukko 7
Maantieteelliset erittelyt
Kotimaa + Ulkomaat
Euroalueen sisäinen
Euroalueen ulkoinen
Unionin sisäinen
Unionin ulkoinen
Yksittäiset unionin jäsenvaltiot, EKP ja Euroopan vakausmekanismi
G20-maat (euroalueen ulkopuoliset)
Offshore-rahoituskeskukset
joista: Yhdistynyt kuningaskunta
joista: Hongkong
joista: Yhdysvallat.”
Unionin toimielimet (pl. EKP ja EVM)
joista: Euroopan investointipankki
Kansainväliset järjestöt (pl. unionin toimielimet)
joista: IMF
Korvataan taulukko 8 seuraavasti:
”Taulukko 8
Sektorikohtaiset erittelyt
Sektori 1
Sektori 2
Sektori 2d
Sektori 2r
Talletuksia vastaanottavat yhteisöt, muut kuin keskuspankki
Rahamarkkinarahastot
Muut sektorit”
Lisätään seuraava taulukko 9:
”Taulukko 9
Nimellisvaluutan erittely
valuutta 1
Muut valuutat”
(1) Käsitteitä ja määritelmiä on täsmennetty liitteessä III.
(2) Vaadittujen maantieteellisten erittelyjen yksityiskohdat on täsmennetty taulukossa 7.
(3) Vaadittujen sektorikohtaisten erittelyjen yksityiskohdat on täsmennetty taulukossa 8.
(4) Vaadittujen nimellisvaluutan erittelyjen yksityiskohdat on täsmennetty taulukossa 9.
(5) Yksityiskohta kuuluu myös kokonaisvaatimukseen.”